Ara t-tfajla sabiħa ta' Jesse In-Niċeċ f'Ħal Tarxien It-Tielet Parti 1 —9—V-e898 Mark Mercieca Wara li fl-aħħar żewġ edizzjonijiet tajna ħarsa lejn tliet niċeċ li nsibu fir-raħal tagħna ta' Ħal Tarxien, din is-sena jmiss li nagħtu ħarsa lejn żewġ niċeċ oħra. Dik ta' San Ġużepp fi Triq Santa Tereża, u dik ta' l-Immakulata Kunċizzjoni fi Triq ix-Xintill. San Ġużepp — Triq Santa Tereża Niċċa ta' San Ġużepp imexxi l-Bambin minn idu, tinsab fi Triq Santa Tereża, kantuniera ma' Triq is-Sorijiet, li saret fl-1903 biex tfakkar lill-Qaddis Protettur tal-Knisja Nisranija. Din kienet wisq meqjuma min-nies ta' din it-triq li kienu jżejnulha u jagħmlulha festa bil- mixegħla biż-żejt, fid-19 ta' Marzu ta' kull sena, jum iddedikat lill-għerusija tal-Qaddis mal-Verġni Marija. Din saret meta tela' l-istess bini li qiegħda miegħu fl-1903, mibni mill-familji Meruzzi (Wiġi) mill-Kalkara li kien juża din id-dar għal skopijiet ta' villeġjatura. Aktar tard din id-dar inxtrat mill-familja Tagliaferro li baqgħet tieħu ħsiebha. Illum din tieħu ħsiebha il-familja Schembri. Hu mifhum li din l-istatwa nħadmet il-Kalkara u matul is-snin, dejjem ġibdet attenzjoni u devozzjoni min-nies tan-naħat, speċjalment minn dawk in-nies li kienu jaqilgħu xi grazzja, tant li kienu jipprovdu anke xi terz żejt biex ikun jista' jinxtegħel quddiemha. Il-Madonna Immakulata Kunċizzjoni — Triq ix-Xintill In-Niċċa tal-Madonna Immakulata Kunċizzjoni li saret fi Triq ix-Xintill, kantuniera ma' Sqaq Nru 2 fis-seklu 18, kienet tinxtegħel kuljum b'fanal taż-żejt. Iżda llum sid id-dar (Familja Curmi) qiegħed jixgħelha bid-dawl elettriku bħal bosta niċeċ oħra. L-Isqof Pace Forno, taha 40 jum indulġenza b'digriet tal-31 ta' Mejju 1872, għal min jgħid Ave Maria quddiemha. Jingħad li din l-istatwa kienet tagħmel parti mill-bini li aktarx inbena f'nofs is-seklu 18. Din l-istatwa kienet tieħu ħsiebha l-familja Schembri li kienet tixgħelha biż-żejt. Kien hemm żmien meta din in-niċċa kien jieħu ħsiebha ċertu Ġużepp Schembri u f'dan is-seklu, l-inkarigu għadda f'idejn 'Karmenuta Dovik' li kien joqgħod faċċata ta'' din in- niċċa. Referenza mill-ktieb Ħal Tarxien — V. Battistino Mon- Fri 7.00am- 12.00pm Triq Dun Mikiel Vella, Tarxien 3.00pm-7.00pm Tel. Festa Titulari Marija Annunzjata - Festa 2008 LMEEEA